Kékszalag – Elrajtolt a mezőny
Összesen 682 hajó nevezett Európa leghosszabb tókerülő vitorlásversenyére.
Elrajtolt az 50. Kékszalag Erste Nagydíj mezőnye csütörtök reggel Balatonfüredről – írja az MTI. A szervezők tájékoztatása szerint minden eddiginél több, 682 hajó nevezett a versenyre, mely során a vitorlások Balatonkenese, Siófok és Keszthely érintésével több mint 150 kilométert megtéve érkeznek vissza Balatonfüredre. Csütörtökre az időjárás-előrejelzések alapján meleg idő, 31 fok és 17 kilométer/órás szél várható, a víz Balatonfürednél 24 fokos.
A Kékszalag Európa leghosszabb tókerülő vitorlásversenye, melyet 1934-ben rendeztek meg először. A táv teljesítésére a hajósoknak 48 óra áll rendelkezésre, a Kékszalagot tavaly Litkey Farkas a Festipayjel 10:05:17 órás idővel nyerte. A versenyrekordot a Józsa Márton kormányozta Fifty-Fifty, egy kétárbocos, kéttestű, magyar fejlesztésű hajó tartja, amely 2014-ben 7:13:57 óra alatt ért célba.
Megvan Shane Tusup és Dave Salo utóda.
Petrov Árpád, a svájci utánpótlás-válogatott edzője lesz Shane Tusup és Dave Salo utóda – tudta meg a Magyar Idők. A lap kérdésére a szakember nem cáfolta az értesülést, de türelmet kért, mondván, jövő hétfőig, a hivatalos bejelentésig nem akar semmit sem mondani az úszónővel folytatandó együttműködéséről. A lap felidézi, hogy a 35 éves Petrov Árpád édesapja Anatolij Petrov, az ukrán származású legendás szakember, mesteredző, Jakabos Zsuzsanna felfedezője, aki olyan paraúszó klasszisokat segített paralimpiai aranyérmekhez, mint Pásztory Dóra és Sors Tamás. Petrov Árpád ikertestvére, Petrov Iván a magyar utánpótlás-válogatott szövetségi kapitánya, egyszersmind a Győri Úszó SE vezetőedzője.
Az Újpest labdarúgócsapata csütörtök este Spanyolországban, a Ramón Sánchez Pizjuán Stadionban vendégszerepel az Európa-liga 2. selejtezőkörének első mérkőzésén.
Egy hete még elérhetetlen álomnak tűnt a sevillai vendégjáték.
Múlt csütörtökön úgy készülhetett a magyar kupagyőztes Újpest FC az azerbajdzsáni Neftci Baku elleni Megyeri úti visszavágóra, hogy a legvérmesebb lila-fehér fanatikusokon kívül kevesen hittek a sikerében. Idegenben egy több tekintetben is katasztrofális mérkőzésen 3-1-re kikapott az Újpest, amely hazai pályán mégis kivívta a továbbjutást: a 4-0-s győzelemnek köszönhetően 5-3-as összesítéssel lépett tovább az együttes, melynek középpályása, Zsótér Donát még napokkal később is azt mondta, szinte csodát vittek véghez az azeriek kiejtésével. A következő ellenfél az a Sevilla lesz 21.45-től (tv:M4 Sport), amely tavaly a Bajnokok Ligája negyeddöntőjéig menetelt, nem mellesleg 2014-ben, 2015-ben és 2016-ban is megnyerte az El-t.
– kezdte a 49. születésnapját szerdán ünneplő egykori meghatározó Újpest-futballista, a lapunknak nyilatkozó Véber György. – Amikor kiderült, hogy az első párharc győztese a Sevillával találkozik, nyilvánvalóvá vált, hogy hiába jutunk tovább, a kupaszereplésünk a második fordulóban véget ér. Az erőviszonyok alapján óriási a különbség a két csapat között, remélem, megússzuk nagyobb zakó nélkül. Annyi előnyünk azért lehet, hogy a Sevilla gyakorlatilag a felkészülése kezdetén van, ezekben a napokban csatlakoztak hozzájuk a világbajnokságon is szereplő játékosok. Persze, ennek is megvan a veszélye: akik most szerepet kapnak, a szintén nagyon erős második sor tagjai nyilván szeretnék bebizonyítani az új vezetőedzőnek, hogy számíthat rájuk. Azt remélem, hogy elkerüljük a kiütéses vereséget, ha pedig így lesz, a jövő héten, megtöltve a Megyeri úti stadiont egy nagyon jó mérkőzést játszva, emelt fővel búcsúzhatunk a nemzetközi porondtól.”
Amint azt Véber is elmondta, a Sevilla is adott labdarúgókat a vb-re: a két argentin, Éver Banega és Gabriel Mercado, valamint a dán Simon Kjaer és a kolumbiai Luis Muriel az új szezonra készülő andalúz gárda eddigi felkészüléséből két tréninggel vette ki a részét. „Profi labdarúgókról beszélünk, akik sohasem állnak le. Az utóbbi két hétben ugyan pihenhettek, de ne gondolják azt, hogy ezt az időszakot tétlenül töltötték. Nincsenek a legjobb formában, de elképzelhető, hogy lesz olyan közülük, aki pályára lép” – jelentette ki a Sevilla vezetőedzője, Pablo Machín, aki a sajtótájékoztatón illedelmesen, tisztelettel beszélt az Újpestről.
A lila-fehérek szerda este is a mérkőzés helyszínén edzettek, a körülményekre pedig ezúttal – ellentétben az azerbajdzsáni túra viszontagságos tapasztalataival – nem panaszkodhatnak: a csapattagok magángéppel utaztak, kedd óta pedig abban az ötcsillagos szállóban szállnak meg, ahol például a Real Madrid, a Barcelona és egyéb más sztáregyüttesek is szoktak sevillai vendégszereplésük előtt.
Újpest FC Balatonfüred Sevilla Budapest Honvéd úszás Kékszalag Hosszú Katinka Európa Liga-selejtező labdarúgás